
DR 30.11.2011  

 
101 

Bagaimana pemaju-pemaju yang memujuk orang-orang kampung ataupun 
orang-orang yang ada tanah seekar atau dua ekar untuk mereka buat satu pemajuan di 
atas tanah ini. 

Tanah tidak ditukar statusnya dan janji kepada tuan rumah, kita akan buat 50 
buah rumah atas dua ekar tanah misalnya dan tuan akan dapat sebagai ganti tanah ini 
sebanyak berapa-berapa unit rumah. Tuan tanahnya sendiri tidak memahami undang-
undang lalu surrender atau memberi kebenaran untuk membuat ini tanpa kebenaran 
yang diluluskan. Saya juga tidak faham macam mana ada laporan mengatakan 195 
projek perumahan haram, pemaju-pemaju yang tidak berlesen boleh buat rumah.  

Saiz projek ini bukan sebiji dua rumah, berpuluhan rumah dan mereka tak 
dapat lesen dan saya tak faham apa ahli majlis buat, apa PBT buat, apa ketua 
kampung buat sehinggakan satu projek perumahan naik di kawasan mereka dan 
mereka tidak tahu dan mereka tidak lapor dan ini berlaku. Di Selangor kita ada 
masalah-masalah ini bukan baru dalam dua tiga tahun ini, selama ini pun saya bawa 
dalam ucapan bajet saya yang lepas, satu kawasan perumahan di Pulau Indah, lima 
projek perumahan yang tak berlesen, tak diluluskan oleh PBT tetapi naik juga. Silakan. 

Tuan Loke Siew Fook [Rasah]: Terima kasih. Saya juga bersependapat 
dengan Yang Berhormat Kota Raja. Saya rasa angka 150 lebih itu satu angka yang 
kurang realistik. Saya tak pasti adakah angka itu adalah yang paling update atau tidak 
sebab setahu saya hanya di Negeri Sembilan sahaja, satu negeri kecil hampir 50 projek 
terbengkalai. Hanya di Negeri Sembilan apatah lagi di seluruh negara, seratus lebih itu 
memang saya rasa bukan satu angka yang realistik. Yang keduanya saya cukup setuju 
dengan apa yang dikatakan oleh Yang Berhormat Kota Raja kerana di kawasan saya 
pun pernah ada. Saya sendiri ada pengalaman satu kes khususnya Taman Rasah 
Indah, pemaju itu tak ada lesen langsung boleh ambil pembayaran daripada pembeli.  

Buat satu syarikat sendirian berhad dan sudah kutip bayaran sehingga status 
tanah itu masih status pertanian pun dibenarkan untuk membuat penjualan mereka. 
Langsung tidak ada pemantauan daripada mana-mana pihak termasuk PBT dan PBT 
kata ini bukannya tanggungjawab mereka. Jadi saya rasa perkara ini perlu dikaji balik, 
pemantauan itu saya rasa terlalu longgar. Apa yang ada sekarang ini terlalu longgar 
sehingga pemaju-pemaju yang tidak bertanggungjawab ini telah mula menjual rumah 
mereka dan sebagainya, sudah ambil duit tetapi apabila wang itu sudah mereka kutip 
dengan banyak dan ada yang sengaja mahu membiarkan projek itu terbengkalai dan 
mereka ambil duit itu dan telah larikan diri. Jadi itu yang berlaku di banyak kawasan. 

Dr. Hajah Siti Mariah binti Mahmud [Kota Raja]: Terima kasih Yang 
Berhormat. Saya nak ke subjek itu tadi, apabila pemaju-pemaju yang tidak berlesen. 
Menjadi kehairanan, hairan bin ajaib bagaimana satu pemaju yang tidak berlesen boleh 
mendapat ataupun pembeli-pembeli ini boleh dapat pinjaman bank. Saya tak faham 
apakah SOP bank sebenarnya, kriteria yang digunakan untuk meluluskan pinjaman 
bank. Bukankah salah satu perkara yang penting bagi saya secara logiknya ialah 
melihat sama ada projek perumahan ini mendapat kelulusan sama ada pemaju yang 
nak jual rumah ini juga ada lesen daripada kementerian. Di mana pemantauan Bank 
Negara? Tidak adakah undang-undang?  

Ini yang saya katakan ini bank terlepas begitu sahaja sedangkan bank turut 
bersubahat. Jadi bagaimana dengan tidak ada kelulusan, bila kita memohon untuk 
membeli rumah dengan pinjaman bank, kita perlu membawa segala orang kata 
dokumen-dokumen untuk mengesahkan bahawa pembelian kita ini adalah pembelian 
yang tulen, rumahnya ada, pemajunya ada, projeknya ada sedangkan pemaju ini tidak 
berlesen dan tidak ada kebenaran PBT. Lepas itu pula misalnya setengah-setengah itu 
boleh pula TNB dengan syarikat bekalan air negeri-negeri boleh supply pula itu kepada 
pemaju-pemaju tidak berlesen. 

Perlu ada pindaan akta di dalam Suruhanjaya Tenaga ini kerana saya dah 
baca dan saya lihat bahawa TNB perlu membekalkan elektrik sekiranya ada 
permohonan. Kita perlu membetulkan akta kita kerana inilah yang menyebabkan 
tumbuhnya kilang-kilang haram, bangunan-bangunan haram apabila TNB dan syarikat 
perbekalan air, supply air atau bekal air hanya kerana mereka hendak pendapatan 
daripada situ. Akhirnya membebankan kerajaan negeri dan membebankan PBT dengan 
kilang-kilang haram ini kerana kita tahu prosedur PBT untuk serve, untuk memberi notis 
pembangunan haram ini dua tahun baru boleh ambil tindakan. 

 



101. Bagaimana pemaju-pemaju yang memujuk orang-orang kampung ataupun orang-orang yang ada tanah seekar atau dua ekar untuk mereka buat satu pemajuan di atas tanah ini. Tanah tidak ditukar statusnya dan janji kepada tuan rumah, kita akan buat 50 buah rumah atas dua ekar tanah misalnya dan tuan akan dapat sebagai ganti tanah ini sebanyak berapa-berapa unit rumah. Tuan tanahnya sendiri tidak memahami undang- undang lalu surrender atau memberi kebenaran untuk membuat ini tanpa kebenaran yang diluluskan. Saya juga tidak faham macam mana ada laporan mengatakan 195 projek perumahan haram, pemaju-pemaju yang tidak berlesen boleh buat rumah. Saiz projek ini bukan sebiji dua rumah, berpuluhan rumah dan mereka tak dapat lesen dan saya tak faham apa ahli majlis buat, apa PBT buat, apa ketua kampung buat sehinggakan satu projek perumahan naik di kawasan mereka dan mereka tidak tahu dan mereka tidak lapor dan ini berlaku. Di Selangor kita ada masalah-masalah ini bukan baru dalam dua tiga tahun ini, selama ini pun saya bawa dalam ucapan bajet saya yang lepas, satu kawasan perumahan di Pulau Indah, lima projek perumahan yang tak berlesen, tak diluluskan oleh PBT tetapi naik juga. Silakan. Tuan Loke Siew Fook [Rasah]: Terima kasih. Saya juga bersependapat dengan Yang Berhormat Kota Raja. Saya rasa angka 150 lebih itu satu angka yang kurang realistik. Saya tak pasti adakah angka itu adalah yang paling update atau tidak sebab setahu saya hanya di Negeri Sembilan sahaja, satu negeri kecil hampir 50 projek terbengkalai. Hanya di Negeri Sembilan apatah lagi di seluruh negara, seratus lebih itu memang saya rasa bukan satu angka yang realistik. Yang keduanya saya cukup setuju dengan apa yang dikatakan oleh Yang Berhormat Kota Raja kerana di kawasan saya pun pernah ada. Saya sendiri ada pengalaman satu kes khususnya Taman Rasah Indah, pemaju itu tak ada lesen langsung boleh ambil pembayaran daripada pembeli. Buat satu syarikat sendirian berhad dan sudah kutip bayaran sehingga status tanah itu masih status pertanian pun dibenarkan untuk membuat penjualan mereka. Langsung tidak ada pemantauan daripada mana-mana pihak termasuk PBT dan PBT kata ini bukannya tanggungjawab mereka. Jadi saya rasa perkara ini perlu dikaji balik, pemantauan itu saya rasa terlalu longgar. Apa yang ada sekarang ini terlalu longgar sehingga pemaju-pemaju yang tidak bertanggungjawab ini telah mula menjual rumah mereka dan sebagainya, sudah ambil duit tetapi apabila wang itu sudah mereka kutip dengan banyak dan ada yang sengaja mahu membiarkan projek itu terbengkalai dan mereka ambil duit itu dan telah larikan diri. Jadi itu yang berlaku di banyak kawasan. Dr. Hajah Siti Mariah binti Mahmud [Kota Raja]: Terima kasih Yang Berhormat. Saya nak ke subjek itu tadi, apabila pemaju-pemaju yang tidak berlesen. Menjadi kehairanan, hairan bin ajaib bagaimana satu pemaju yang tidak berlesen boleh mendapat ataupun pembeli-pembeli ini boleh dapat pinjaman bank. Saya tak faham apakah SOP bank sebenarnya, kriteria yang digunakan untuk meluluskan pinjaman bank. Bukankah salah satu perkara yang penting bagi saya secara logiknya ialah melihat sama ada projek perumahan ini mendapat kelulusan sama ada pemaju yang nak jual rumah ini juga ada lesen daripada kementerian. Di mana pemantauan Bank Negara? Tidak adakah undang-undang?. Ini yang saya katakan ini bank terlepas begitu sahaja sedangkan bank turut bersubahat. Jadi bagaimana dengan tidak ada kelulusan, bila kita memohon untuk membeli rumah dengan pinjaman bank, kita perlu membawa segala orang kata dokumen-dokumen untuk mengesahkan bahawa pembelian kita ini adalah pembelian yang tulen, rumahnya ada, pemajunya ada, projeknya ada sedangkan pemaju ini tidak berlesen dan tidak ada kebenaran PBT. Lepas itu pula misalnya setengah-setengah itu boleh pula TNB dengan syarikat bekalan air negeri-negeri boleh supply pula itu kepada pemaju-pemaju tidak berlesen. Perlu ada pindaan akta di dalam Suruhanjaya Tenaga ini kerana saya dah baca dan saya lihat bahawa TNB perlu membekalkan elektrik sekiranya ada permohonan. Kita perlu membetulkan akta kita kerana inilah yang menyebabkan tumbuhnya kilang-kilang haram, bangunan-bangunan haram apabila TNB dan syarikat perbekalan air, supply air atau bekal air hanya kerana mereka hendak pendapatan daripada situ. Akhirnya membebankan kerajaan negeri dan membebankan PBT dengan kilang-kilang haram ini kerana kita tahu prosedur PBT untuk serve, untuk memberi notis pembangunan haram ini dua tahun baru boleh ambil tindakan.